cyanic-selkie/wikianc huggingface dataset:
Nobelprys vir Letterkunde
Die Nobelprys vir Letterkunde (Sweeds: Nobelpriset i litteratur) is ’n jaarlikse prys wat deur die Sweedse Akademie toegeken word aan mense wat wêreldwyd die uitmuntendste bydraes op die gebied van letterkunde gelewer het. Dit is een van vyf pryse waarvoor Alfred Nobel in sy testament voorsiening gemaak en sedert 1901 toegeken word; die ander is die Nobelpryse vir chemie, fisika, fisiologie of geneeskunde en vrede.
Die akademie kondig die naam van die Nobelpryswenners jaarliks vroeg in Oktober aan, met die Nobelprys vir Letterkunde tradisioneel vierde en op 'n Donderdag. Die prys word jaarliks in Stockholm, Swede, toegeken op 10 Desember, die herdenking van Nobel se dood. Tot en met 2022 is die prys aan altesaam 119 individue toegeken. Nog 17 vroue het dit gekry.
Toe die 1958-Nobelprys vir Letterkunde aan hom toegeken is, is die Russiesgebore Boris Pasternak onder druk van die regering van die Sowjetunie gedwing om die toekenning in die openbaar te verwerp. In 1964 het die Franse Jean-Paul Sartre bekendgemaak dat hy die Nobelprys vir Letterkunde nie wou aanvaar nie, aangesien hy al die amptelike eerbewyse in die verlede konsekwent geweier het. Die Nobelpryskomitee erken egter nie weiering nie, en sluit Pasternak en Sartre in sy lys van Nobelpryswenners in.
Die 2022-Nobelprys vir Letterkunde is toegeken aan Annie Ernaux "vir die moed en kliniese skerpte waarmee sy die wortels, vervreemdings en kollektiewe beperkings van persoonlike geheue ontbloot".
Die pryse, wat 'n bedrag geld (SEK9 miljoen, omtrent VSA$1 miljoen per pryskategorie, wat dan gelykop onder die Bekroondes verdeel word), 'n goue medalje en 'n diploma insluit, word op 10 Desember, die herdenking van Nobel se sterfdag in 1896, tydens 'n seremonie deur die Sweedse koning, tans Carl XVI Gustaf van Swede, in die Stockholmse Konsertsaal uitgedeel.
Hieronder volg 'n lys van die ontvangers van die Nobelprys vir Letterkunde vanaf 1901 tot op hede. In 1914, 1918, 1935 en 1940–1943 is die prys nie toegeken nie; die toekennings van 1915, 1919, 1925–1927, 1936, 1949 en 2018 is in die volgende jaar toegeken.
1900's – 1910's – 1920's – 1930's – 1940's – 1950's – 1960's – 1970's – 1980's – 1990's – 2000's – 2010's – 2020's – Vroue – Nooit dié prys ontvang nie
Vroue
Die vroue wat die Nobelprys vir Letterkunde ontvang het, is:
Nooit dié prys ontvang nie
Die Nobelprys is nie die enigste maatstaf van literêre uitmuntendheid en volgehoue waarde nie. Om dit te illustreer, het die volgende persone byvoorbeeld nooit dié prys ontvang nie:
Gladiolus aquamontanus
Gladiolus aquamontanus is 'n meerjarige plant en geofiet wat tot die genus Gladiolus behoort en deel van die fynbos vorm. Die plant is endemies aan die Wes-Kaap en kom in die Swartberge voor, op die Blesberg. Dit het 'n voorkomsgebied van 350 km². Daar is twee subpopulasies en die plant word bedreig deur die onttrekking van grondwater.
Leila Bennett
Leila Bennett (17 November 1892 – 5 Januarie 1965) was 'n Amerikaanse aktrise. Sy was bekend vir haar rolle in die rolprente Taxi! (1932), Doctor X (1932), Wagon Wheels (1934), en Mark of the Vampire (1935).
Mvuma
Mvuma of Umvuma is 'n nedersetting in die Midlands-provinsie, in Zimbabwe. Die dorp lê sowat 192 km van Harare af.
Ferdinand Hartzenberg
Ferdinand Hartzenberg (8 Januarie 1936 - 12 Maart 2021) was 'n regse Suid-Afrikaanse politikus en die tweede en laaste leier van die Konserwatiewe Party in Suid-Afrika tussen 1993 tot sy samesmelting met die Vryheidsfront in 2004.
Viëtnamees
Viëtnamees (tiếng Việt) is 'n Austro-Asiatiese taal wat deur sowat 68 miljoen mense in Viëtnam, Australië, Frankryk, Kambodja, Kanada, Laos, die Republiek China op Taiwan, die Verenigde State en die Volksrepubliek China gepraat word. Viëtnamees is die amptelike taal van Viëtnam en is verwant aan Khmer. Dit is voor Khmer die mees gesproke Austro-Asiatiese taal en die belangrikste inheemse taal van Indo-China. Sedert die Franse koloniale tydperk word Viëtnamees met 'n gemodifiseerde Latynse alfabet geskryf.
Ferdinand Hartzenberg
Vanaf 1959–1960 dien hy as sekretaris van die NP-streeksraad vir Rissik en later op die Afdelingsraad vir Lichtenburg. In 1964 is hy in die Transvaalse Provinsiale Raad benoem. In 1970 het hy LV vir Lichtenburg geword.
In 1976 is hy aangestel as adjunkminister van Bantoe-administrasie en -ontwikkeling en is in 1979 bevorder tot Minister van Onderwys en Opleiding in die regering van P.W. Botha, 'n pos wat hy tot Maart 1982 beklee het. As een van die meer konserwatiewe lede van die regerende Nasionale Party (NP) was hy ontevrede oor die beleid van magsdeling wat Botha voorgestaan het in terme van ’n parlement waarin Blankes, Indiërs en Kleurlinge sou deelneem. Saam met dr. Andries Treurnicht en ander NP-lede, het hy die NP in 1982 verlaat om die Konserwatiewe Party (KP) te stig. Hartzenberg is as adjunkleier van die nuwe party verkies.
Hartzenberg het die leier van die KP geword na Treurnicht se dood in April 1993. Hy het dus die hoof van die amptelike opposisie in die Blanke kamer van die Suid-Afrikaanse Parlement geword, ’n posisie wat hy beklee het tot die eerste demokratiese verkiesing in April 1994.
Die Konserwatiewe Party het geweier om aan die algemene verkiesing van 1994, deel te neem en het daarmee hul parlementêre verteenwoordiging verloor. Sonder enige parlementêre verteenwoordiging het die KP vinnig sy steunbasis verloor, met die konserwatiewes wat deur genl. Constand Viljoen van die Vryheidsfront verteenwoordig is. Aan die einde van 2003 het die KP saamgesmelt met die Vryheidsfront en die Afrikaner Eenheidsbeweging om ’n nuwe party bekend as die Vryheidsfront Plus (VF+) te stig. Hartzenberg het egter op daardie stadium uit die aktiewe politiek getree.
Warren Whiteley
Warren Whiteley (gebore in Durban, 18 September 1987) is 'n Springbokrugbyspeler wat voorheen vir die Goue Leeus in die Curriebeker en die Lions in Superrugby gespeel het. Whiteley word op 23 Mei 2017 aangewys as Suid-Afrika se 58ste Springbokkaptein vir drie toetse teen 'n Franse toerspan.
Vrije Universiteit Amsterdam
Die Vrije Universiteit Amsterdam (Afrikaanse naam: Vrye Universiteit Amsterdam; Engelse naam: VU University Amsterdam; afkorting: VU) is die enigste algemene protestantse universiteit van Nederland. Die VU-kompleks is in De Boelelaan in SuiderAmstel, Amsterdam geleë.
Pierre Boulez
Pierre Louis Joseph Boulez (26 Maart 1925 – 5 Januarie 2016) was 'n Franse komponis, dirigent, skrywer en stigter van verskeie musikale instellings. Hy was een van die mees dominante figure van die na-oorlogse klassieke musiekwêreld.
Hy is gebore in Montbrison in Frankryk se Loire département as die seun van 'n ingenieur. Boulez het aan die Paryse Konservatorium onder Olivier Messiaen studeer, en privaat klasse gehad onder Andrée Vaurabourg en René Leibowitz. Hy het sy professionele loopbaan in die laat 1940's begin as musiekdirekteur van die Renaud-Barrault teatergeselskap in Parys. Hy het as jong komponis in die 1950's spoedig een van die voorste figure op die avant-gardemusiektoneel geword en 'n belangrike rol gespeel in die ontwikkeling van integrale serialisme en aleatoriese musiek. Hy was vanaf die 1970's 'n pionier in die elektroniese verandering van instrumentele musiek. Sy geneigdheid om sy vroeëre komposisies te verwerk het tot gevolg gehad dat sy voltooide oeuvre relatief klein is, maar dit sluit stukke in wat deur baie as bakens van twintigste eeuse musiek beskou word, soos Le Marteau sans maître, Pli selon pli en Répons. Sy kompromislose toegewydheid aan modernisme en die polemiese toon waarin hy sy musikale oogpunte uitgedruk het, het tot gevolg dat sommige hom kritiseer as 'n dogmatikus.
Tesame met sy aktiwiteite as komponis was Boulez een van die mees prominente dirigente van sy generasie. Gedurende sy loopbaan van meer as sestig jaar was hy die hoofdirigent van die BBC Simfonieorkes en musiekdirekteur van die New York Filharmoniese Orkes, musiekdirekteur van die Ensemble intercontemporain, en hoof gasdirigent van die Chicago Simfonieorkes en die Cleveland Simfonieorkes. Hy het gereeld saam met die wêreld se grootste orkeste opgetree, insluitende die Weense Filharmoniese Orkes, die Berliner Philharmoniker en die Londense Simfonieorkes. Hy is veral bekend vir sy uitvoerings van musiek uit die eerste helfte van die twintigste eeu—insluitende Debussy en Ravel, Strawinski en Bartók, en die Tweede Weense Skool—sowel as dié van sy tydegenote soos György Ligeti, Berio en Elliott Carter. Sy werk as dirigent van operamusiek sluit die Jahrhundertring—die opvoering van Wagner se Der Ring des Nibelungen vir die eeufees van die Bayreuth-fees—en die wêreldpremier van die driebedryf-weergawe van Alban Berg se Lulu in. Sy nalatenskap as opnamekunstenaar is enorm.
Hy het 'n aantal musikale instellings in Parys op die been gebring soos die Domaine musical, die Institut de recherche et coordination acoustique/musique (IRCAM), die Ensemble intercontemporain en die Cité de la Musique sowel as die Lucerne-fees Akademie in Switserland.
Eksterne skakels
Komponis
Dirigent
Dokumentêre programme
Ander aanlynbronne
Cliona pocillopora
Cliona pocillopora is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cliona en tot die familie Clionaidae. Die wetenskaplike naam van die spesie is die eerste keer geldig gepubliseer in 2006 deur Bautista-Guerrero, Carballo, Cruz-Barraza & Nava.
Gordon Griffith
Gordon Griffith (4 Julie 1907 – 12 Oktober 1958) was 'n Amerikaanse akteur, assistentregisseur, en vervaardiger. Hy was bekend vir sy rolle in die rolprente Tarzan of the Apes (1918), The Romance of Tarzan (1918), Huckleberry Finn (1920), en Jungle Menace (1937).
NG gemeente Vanderbijlpark-Oos
Die NG gemeente Vanderbijlpark-Oos is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal).
Die gemeente is gestig in 1958, die vierde gemeente op Vanderbijlpark sedert die stigting van die moedergemeente in 1949. Die kerkgebou is geleë op die hoek van Livingstone en Playfair Boulevard, Vanderbijlpark. In 2013 was die leraar ds. J.F.P. Nagel. Daar was in daardie jaar 425 doop- en 1 378 belydende lidmate.
Eendekuil
Die dorp was oorspronklik die terminus van die spoorlyn vanaf Kaapstad tot aan die einde van die Tweede Vryheidsoorlog toe dit verleng is. 'n Busdiens tussen Eendekuil en Citrusdal is omstreeks 1924 ingestel.
Citrusdal se sitrusoes word in die seisoen nog hier gelaai vir versending. Die dorpie is ook bekend vir sy Cheddar- en Goudakaas. Eendekuil is een van min nedersettings in die gebied waar 'n hotel opgerig is. Dit dateer uit 1900 en is in 1952 herbou.
Wapen
Eendekuil se munisipale raad het in 1990 'n wapen by die Buro vir Heraldiek geregistreer : In silwer, 'n deurlopend-ingeboë punt verlaagd golwend deursnede van rooi en blou, oor die snylyn heen 'n golwende versmalde dwarsbalk, getop met 'n regopgeplaaste gestingelde en geblaarde palmiet, alles silwer, in die skildhoof twee aansiende Europese slopeende van natuurlike kleur. Die helmteken was 'n sebrakop uitkomend uit 'n blou muurkroon met 'n silwer/rooi/silwer dwarsbalk daarop, en die wapenspreuk was "In nobis constamus".
Marat Safin
Marat Mikhailovich Safin (Russies: Мара́т Муби́нович Са́фин [mɐˈrat mʊˈbʲinəvʲɪtɕ ˈsafʲɪn]; Tataars: Марат Мөбин улы Сафин, Marat Möbin uğlı Safin; gebore 27 Januarie 1980) is ’n voormalige Russiese tennisspeler wat voorheen no. 1 op die wêreldranglys was. Hy is die ouer broer van die tennisspeler Dinara Safina.
Wesel (dier)
'n Wesel (Mustela nivalis) is 'n klein karnivoriese roofdier. Dit is die kleinste roofsoogdier ter wêreld. 'n Wyfie weeg slegs 35 gram, selfs ligter as 'n veldmuis.
Praepapilio
Die Praepapilio is 'n uitgestorwe genus van Riddervlinders, wat bekend is van die middel-Eoseense neerslae van Colorado, Verenigde State. Dit tel onder uiters min papilionid-fossiele wat ontdek is en word tans beskou as verteenwoordigend van 'n fossiel-subfamilie, die Praepapilioninae.
Marat Safin
Safin het sy professionele loopbaan in 1997 begin en was in November en Desember 2000 nege weke lank tennis se no. 1-manlike speler. Hy het sy eerste Grand Slam-titel in die Amerikaanse Ope van 2000 gewen nadat hy Pete Sampras geklop het. In 2005 se Australiese Ope het hy Lleyton Hewitt geklop. Safin het Rusland in 2002 en 2006 die Davisbeker help wen. Ondanks die feit dat hy nie van grasbane hou nie, was hy in 2008 die eerste Russiese man wat die halfeindstryd op Wimbledon gehaal het.
Safin is tans no. 27 op die amptelik wêreldranglys vir mans. Hy het gesê hy sal heel moontlik ná die 2009-seisoen uit professionele tennis tree.
Riddervlinder
Riddervlinders word van alle ander skoenlappers onderskei deur 'n aantal anatomiese kenmerke. Mees opmerklik beskik hul ruspes oor 'n unieke orgaan agter die kop, die sogenaamde osmaterium. Hierdie gewoonlik verskuilde orgaan, kan uitgestulp word om 'n gevurkte struktuur te vorm wanneer die ruspe bedreig word, of uitgedwing word deur sagte druk op die ruspe uit te oefen. Dit skei 'n onwelriekende terpeenstof af. Die volwassene se vlerke is dikwels met sterte toegerus, soos die gevurkte sterte van sekere swaels, wat bv. aan die swaelsterte hul naam gee.
Marat Safin
Vroeë lewe
Marat Safin is in Moskou, Rusland (Sowjetunie), gebore as die seun van Mikhail Safin en Rauza Islanova, ’n Tataarse Moslem-egpaar. Hy praat vlot Russies, Engels en Spaans. Sy ouers is voormalige tennisspelers en tennisafrigters. Sy jonger suster, Dinara Safina, is ook ’n professionele tennisspeler en het in 2008 ’n silwermedalje op die Olimpiese Spele in Beijing gewen. Safin se pa was bestuurder van die plaaslike Spartak-tennisklub, waar Safin in sy jeug geoefen het saam met verskeie ander spelers soos Anna Kournikova, Elena Dementieva en Anastasia Myskina.
Op 14-jarige ouderdom het hy na Valencia, Spanje, getrek om toegang te verkry tot gevorderde tennisprogramme wat nie in Rusland beskikbaar was nie.
Wesel (dier)
Wesels het 'n lang, dun liggaampie met kort pootjies. Die volwasse dier is ongeveer 4 tot 5 sentimeter dik en 16,5 tot 24 sentimeter lank. Die stert is ongeveer 6 sentimeter lank. Die wyfies is ietwat kleiner as die mannetjies. Dié wat in die suide van Europa voorkom is groter as dié in die noorde. Hulle grootte wissel verder van streek tot streek.
Riddervlinder
Verspreiding
In 2005 is reeds 552 ekstante spesies aangedui wat oor die hele wêreld, behalwe Antarktika, versprei is en voorkom van seevlak tot hoë gebergtes, soos in die geval van meeste Apollovlinders. Die meerderheid riddervlinders en grootste diversiteit wat vorm en lewensstyl betref, is tuis in die trope tussen 20°N en 20°S, veral Suidoos-Asië, en tussen 20°N en 40°N in Oos-Asië. Slegs 12 soorte word in Europa aangetref en slegs een soort, die ouwêreldse swaelstert, is in die Britse eilande teenwoordig. Noord Amerika beskik oor 40 soorte wat tropiese soorte en Apollovlinders insluit.
Wesel (dier)
Die diertjies het 'n rooierige tot kastaiingbruin rugkant en 'n wit onderkant. In die noorde word hulle (gedeeltelik) wit in die winter. Die wit pels dien as kamoeflering teen die sneeu.
Wesels vreet muise, konyne, voëls, eiers, klein reptiele, paddas en insekte. Meeste van hulle prooi is groter as hulself. Hulle eet ongeveer 'n derde van hul liggaamsgewig aan voedsel elke dag. Hulle moet daagliks voed om nie van hongersnood om te kom nie.
Riddervlinder
Verspreiding
Die mees noordelikverspreide riddervlinder is die Arktiese apollo, Parnassius arcticus, wat binne die Arktiese Sirkel in noordoostelike Jakoetia aangetref word, op 'n hoogte van 1 500 m bo seevlak. In die Himalajas, word verskillende Apollo-soorte, waaronder die Gewone rooiapollo (en ander riddervlinders) gevind, wat al so hoog as 6 000 m bo seevlak aangeteken is.
Wesel (dier)
Die eerste werpsel word in April en Mei, na 'n draagtyd van 34 tot 37 dae, gebore. As daar genoeg voedsel is, word 'n tweede werpsel in Julie of Augustus gebore. Die werpsel bestaan uit een tot ses kleintjies. Die kleintjies se ogies gaan na vier weke oop, en na 'n verdere drie tot vier weke word hulle gespeen. As die kleintjies agt weke oud is, kan hulle al goed jag.
Marat Safin
Tennisloopbaan
Safin het sy professionele loopbaan in 1997 begin. In 1998 het hy Andre Agassi en die verdedigende kampioen, Gustavo Kuerten, ná mekaar in die Franse Ope geklop.
Wêreld se no. 1 en Grand Slam-geskiedenis
Safin was in November en Desember 2000 nege weke lank in die no. 1-posisie op die wêreldranglys toe hy sy eerste Grand Slam-toernooi in die Amerikaanse Ope gewen het deur Pete Sampras in skoon stelle te klop. ’n Paar beserings na mekaar het egter sy vordering belemmer en hy het die grootste deel van die 2003-seisoen misgeloop.
Wesel (dier)
Ná 40 tot 45 weke verlaat die kleintjies hul moeder om 'n eie territorium te soek. Die diere is na 5 tot 7 maande geslagsryp. Hulle word in die wildernis 'n maksimum van drie jaar oud, maar kan in gevangenisskap tot 50 jaar oud word.
Marat Safin
Wêreld se no. 1 en Grand Slam-geskiedenis
Sy beste prestasie op Wimbledon was om in 2008 die halfeindronde te haal nadat hy vorige jare dikwels in die eerste en tweede rondes uitgeskakel is. Roger Federer het hom egter 6-3, 7-6(4), 6-4 geklop.
ATP-Meesterstoernooi
Safin het vyf Meesterstoernooititels in sy loopbaan gewen. Sy eerste was in 2000 in Toronto, Kanada. Die ander was drie in (2000, 2002 en 2004) in Parys, Frankryk, en een in 2004 in Madrid, Spanje.
Meestersbeker
In 2004 het Safin die halfeindronde van die Meestersbekertoernooi in Houston gehaal waar Roger Federer hom 6–3, 7–6(18) geklop het. In 2000 het hy weer die halfeindronde gehaal.
Wesel (dier)
Subspesies
Daar word oor die algemeen tussen twee subspesies onderskei:
Praepapilio
Twee spesies is beskryf, elk van 'n enkele fossielvonds:
Riddervlinder
Filogenie
'n Filogenie van die Papilionidae, geskoei op dié van Nazari (2007) word gegee:
Dit word tans aanvaar dat die subfamilie Papilioninae monofileties is. Die Riddervlinders in die nominale stam Papilionini is sowat 225 spesies sterk en studies is gedoen omtrent hul voedselplant ko-ewolusie en filogenie. Ou morfologiese klassifikasies is ook as juis bevestig deurdat hulle gebondeld is. Spesies behorende aan die groepe met die Rutaceae as voedselplante vorm twee groepe ooreenkomstig met die Ou Wêreldse en Amerikaanse taksa. Dié wat op die Lauraceae en Magnoliaceae voed, is in 'n ander gebondelde groep gevind wat beide Amerikaanse en Asiatiese taksa insluit.
Die Parnassinae, soos die Papilioninae, was weens morfologiese kennis vermoedelik ook monofileties, maar studies gebaseer op morfologiese en molekulêre kenmerke suggereer dat dit nie die geval is nie. In die Parnassiinae, is bevind dat die genera Parnassius en Hypermnestra besonder naverwant is, gebaseer op molekulêre kennis en word nou beskou as behorende aan die stam Parnassiini. Daar is bevind dat die twee taksa, Archon en Luehdorfia naverwant is danksy analise van selkern- en mitochondriese DNS, en is nou verenig in die stam Luehdorfiini, ten spyte van hul gebrek aan morfologiese ooreenkomste.
Die subfamilie Baroniinae word verteenwoordig deur slegs die spesie Baronia brevicornis. Die spesie is uniek in die familie deurdat dit die Fabaceae (Leguminosae) as larwevoedingsplant benut. Die Baronninae en die uitgestorwe familie Praepapilioninae deel vele uitwendige ooreenkomste en word tradisioneel beskou as die mees primitiewe families, en as sustergroep van die Riddervlinders. Onlangse navorsing suggereer dat dit moontlik nié die geval is nie, aangesien die Baroniinae slegs naverwant aan die Parnassiinae sou wees, en Praepapilio slegs aan die Papilionini, terwyl geen van die twee taksa 'n sustergroep van die orige Riddervlinders sou wees nie.
Marat Safin
Davisbeker
Marat Safin het Rusland in 2002 gehelp om sy eerste Davisbeker te wen deur Frankryk in die eindronde te klop by die Palais Omnisports Paris Bercy. Die Russiese span het Yevgeny Kafelnikov, Mikhail Youzhny, Andrei Stoliarov en die spankaptein, Shamil Tarpischev, ingesluit. In 2006 het Safin Rusland weer die beker help wen.
Spier, Nederland
Spier is 'n dorp in die Nederlandse provinsie Drenthe. Dit ressorteer onder die munisipaliteit Midden-Drenthe, en lê omtrent 11 km noord van Hoogeveen. Spier is ten ooste van die A28, by die kruising met die provinsiale weg N855 geleë.
Marat Safin
Geaardheid
Safin is bekend vir sy emosionele uitbarstings tydens wedstryde en het al talle rakette stukkend geslaan. Hy het in 1999 ’n geskatte 48 rakette gebreek. Safin self reken hy het sedert 2005 altesaam 300 gebreek. Hy raas dikwels met homself in Russies, Spaans en Engels oor verlore punte en het al argumente met skeidsregters gehad. Ondanks sy humeur is hy ook bekend vir sy humorsin op die baan, tydens onderhoude en op nuuskonferensies.
Grand Slam-rekord
Die tabel toon Safin se prestasie tydens elk van die Grand Slam-mansenkelspeltoernooie waaraan hy deelgeneem het:
Spier, Nederland
In 2001 het die dorp 91 inwoners gehad. Die beboude deel van die dorp was 0.036 km2, en het 35 wonings bevat. Die statistiese area "Spier", wat ook die omliggende landelike gebied insluit, het 'n bevolking van omtrent 370.
WACA-krieketveld
Die WACA (amptelik die WACA Ground ) is 'n sportstadion in Perth, Wes-Australië. Die stadion se naam is afgelei van die eerste letters van sy eienaars en operateurs, die Wes-Australiese Krieketassosiasie.
Die afgelope jaar het die meeste van hierdie aktiwiteite egter verhuis na ander sportplekke. Dit is ook reeds gebruik vir groot rockkonserte.
NG gemeente Vanderbijlpark-Sentraal
Die NG gemeente Vanderbijlpark-Sentraal, waarby die NG gemeente Historia in 2010 ingelyf is, is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal).
Die gemeente is gestig in 1966. Die kerkgebou is geleë by Lion Cachetstraat 9, Vanderbijlpark. In 2013 was die leraars di. J.C. Dorfling, wat in 2002 hier in sy eerste gemeente bevestig is, en W.J. Rothmann, wat van Historia af oorgekom het, waar hy leraar was van 2008 af. Daar was in daardie jaar 167 doop- en 696 belydende lidmate.
Gladiolus atropictus
Gladiolus atropictus is 'n meerjarige plant en geofiet wat tot die genus Gladiolus behoort en is deel van die fynbos. Die plant is endemies aan die Wes-Kaap en kom voor op die noordelike hellings van die Riviersonderendberge. Hier is daar twee subpopulasies, die plante is versprei en seldsaam. Hulle word bedreig deur indringerplante soos die denneboom.
Outeniekwaland
Outeniekwaland is die naam van die streek tussen die Outeniekwaberge en die Indiese Oseaan. Dit strek vanaf die Gouritsrivier aan die westekant tot by die Keurboomsrivier aan die oostekant. Die hoofstad van die streek is George met nagenoeg 200 000 inwoners. Ander groot dorpe in die streek sluit in Mosselbaai, Knysna en Plettenbergbaai.
Walhalla
Teks in onderskrif220px|duimnael|Walhalla (1896) deur Max Brückner. duimnael|220px|Walhalla (1905) deur Emil Doepler.
In die Noorse mitologie is Walhalla 'n enorme, majestueuse saal in Asgard waaroor die god Odin heers. Die helfte van Noorse vegters wat op die slagveld sterf, word deur Odin se walkures na Walhalla geneem, terwyl die ander helfte deur die godin Freya gekies word vir die veld Fólkvangr.
In Walhalla sluit die gesneuwelde vegters aan by die massas wat reeds in gevegte dood is en as einherjar bekend is, asook verskeie legendariese konings en mitologiese helde, terwyl hulle hulle voorberei om Odin by te staan tydens die gebeure van Ragnarök. Voor die saal staan 'n goue boom en die dak is bedek met goue skilde. Verskeie wesens woon om Walhalla, soos die takbok Eikþyrnir en die bok Heiðrún, wat op Walhalla staan en die blare van die boom Læraðr eet.
Walhalla word genoem in die Poëtiese én Prosaïese Edda, wat in die 13de eeu saamgestel is. Walhalla het al verskeie kuns- en kultuurwerke geïnspireer.
Grootriethaan
Die Grootriethaan (Rallus caerulescens) is 'n voël en deel van die Rallidae familie.
Die voël se broeihabitat is moerasse en rietvleie in die oostelike- en suidelike-dele van Afrika vanaf Ethiopië tot by Suid-Afrika. Die voëls is hoofsaaklik permanente inwoners maar 'n seisonale migrasie, in reaksie op die beskikbaarheid van vleilande, is al aangemeld.
Volwasse Grootriethane is 28–30 cm lank en het hoofsaaklik 'n bruin rugkant en blougrys borskant, met 'n swart-en-wit dwarsstrepe aan die sye en onderstert. Dit is die enigste Rallus spesies met 'n ewekleurige rug. Die liggaam is lateraal afgeplat om die voëls toe te laat om deur die riete te beweeg. Hulle het lang tone, 'n kort stert en 'n lang slank dowwe rooi snawel. Die bene is rooi.
Die Grootriethaan se neste in 'n droë plekke in die moerasse. Albei geslagte dra by tot die bou van die nes. Die tipiese broeisel is 2-6 roomwit eiers wat deur beide ouers vir ongeveer 20 dae uitgebroei word. Onvolwasse voëls lyk baie soos die volwassenes, maar die blou-grys word vervang deur buff. Die Prekosiale donsige kuikens is swart.
Hierdie voëls soek kos deur met hulle snawel in die modder of vlak water te pik. Hulle eet hoofsaaklik insekte, krappe en ander klein waterdiere.
Grootriethane is geheimsinnig in die broeiseisoen maar is makliker om te sien as baie ander spesies in dieselfde familie, veral in die oggend. Hulle is raserige voëls, met 'n trilled fluit treee-tee-tee-tee-tee roep.
Koergan
Koergan (Russies: Курган) is ’n stad in Rusland en die hoofstad van die federale deelgebied Koergan-oblast. Dit is aan die Transsiberiese Spoorlyn geleë, tussen Jekaterinburg en Omsk. Koergan is die grootste stad langs die Tobol se onderloop in Rusland.
Dit is in 1662 gestig as Tsarjowo Gorodisjtsje (Царёво Городи́ще) en het sy huidige naam in 1782 gekry. Die bevolking in 2021 was 309 285.
Kostroma
Kostroma (Russies: Кострома́) is ’n historiese stad in Rusland en die hoofstad van die federale deelgebied Kostroma-oblast. Dit is by die samevloei van die Wolga- en die Kostroma-rivier geleë en is deel van die Goue Ring van historiese nedersettings, wat stede soos Wladimir en Soezdal insluit. Die bevolking in 2013 was 271 445.
Geskiedenis
Die stad word die eerste keer in die Russiese Primêre Kronieke vir die jaar 1213 genoem, maar historici glo dit kon meer as ’n halfeeu vantevore deur Joeri Dolgoroeki gestig gewees het. Dit is in 1238 deur die Goue Horde verwoes. Die prins was toe Wasili van Kostroma, jonger broer van die beroemde Aleksander Nefski. Dit is later deur Iwan I van Moskou gekoop.
As een van die mees noordelike stede van Moskowië het dit gedien as skuilplek vir prinse toe Moskou in 1382, 1408 en 1433 aangeval is. Boris Godoenof het die Ipatijef-klooster in stene laat herbou. Dit is net betyds voltooi om die verhoog te wees vir van die mees dramatiese gebeure van die Tyd van Beroeringe.
NG gemeente Vanderbijlpark-Suid
Die NG gemeente Vanderbijlpark-Suid is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal).
Die gemeente is een van sewe gemeentes wat die naam van die dorp Vanderbijlpark dra (en volgens lidmaattal die grootste in 2013), en is gestig in 1966. Die kerkgebou is geleë op die hoek van Schumann- en Verdistraat. In 2013 was die leraars di. G.J. Coetzee en T. Mostert. Daar was in daardie jaar 471 doop- en 1 828 belydende lidmate.
Kostroma
Geskiedenis
Die eerste tsaar van die Huis van Romanof, Michail, het ook as kind in dié klooster gewoon. Dit is hier waar hy die leierskap van Rusland in 1612 aangebied is. Dit het deur die jare ’n sagte plek in die harte van die Romanof-heersers bly beklee en is deur talle van hulle besoek. ’n Houthuis van Michail Romanof bestaan vandag nog in die klooster.
Wasoedhaiwa katoembakam
Vasudhaiva Katumbakam is 'n geloof - oorspronklik uit Sanskrit - dat die wêreld een familie is. Die teorie stam uit Indië en selfs vandag word dit binne Indië as 'n ernstige geestelike lering voorgehou. Vandag kan Vasudhaiva Katumbakam geïnterpreteer word as 'n beskouing van die intrinsieke werking van die wêreld, algemeen bekend as globalisering of wêreld interafhanklikheid. Vasudhaiva Katumbakam kan beskou word as die ekwivalent van die sogenaamde globale dorp (mondiale dorp), 'n teorie wat deur Marshall McLuhan bevorder is. Die naam is 'n samestelling van twee woorde Vasudha en Iva = aarde self.
Willie Koorts
Willie Koorts is 'n bekende in sterrekundige kringe in Suid-Afrika. Hy is gebore en het grootgeword in Touwsrivier in die Karoo, waar hy ook gematrikuleer het. Ná skool en sy tyd in die weermag het hy vir leerlingingenieursassistent, sinjalering gestudeer by die Spoorweë, asook elektroniese ingenieurswese aan die Kaapse Technikon.
Koorts het verskeie kere aan RSG se program Sterre en Planete deelgeneem, en nadat Louis Barendse in 2009 oorlede is, het Koorts permanent deel geword van die radioprogram. Hy is die uitlegredakteur van MNASSA (Maandelikse Notas van die Sterrekundige Vereniging van Suider-Afrika), wat 'n tweemaandelikse publikasie van die Sterrekundige Vereniging van SA is. Hy skryf ook die maandelikse rubriek Sterreweg vir die buitelugtydskrif WEG, asook 'n soortgelyke rubriek, Kosmiese Kwela, in Ons Eie, 'n tydskrif vir boere in Noordwes.
Hy is tans "herder" van die OOG (Orion-observasiegroep), wat 'n informele sterrekundige belangstellingsgroep is, en is die gids op die jaarlikse (Wellingtonse) ATKV-bustoer na Matjiesfontein en Sutherland. Hy doen ook heelwat sterrekundeaanbiedings vir die Voortrekker-beweging. Hy was 'n medeskrywer van Sterre en Planete, wat in 2017 deur Naledi Uitgewers uitgegee is.
Bertel Pedersen Randers
Herkoms
Daar is 'n paar kandidate wat aanspraak maak om Bertel Pedersen van Randers te wees:
Sommige bronne beweer dat Bertel in 6 Januarie 1738 gebore is as die seun van Peder Nielsson in die Karlby-gemeente in die Djurs Nørre-gebied van die Randersgraafskap. Hierdie inskrywing kan gevind word in die aanlynweergawe van die Kopenhagen-argief. Nog 'n kandidaat was 'n Bertel, seun van Peder Knudsen, wat in 1736 by die Sankt Morten-gemeente in die Støvring-gebied van die Randersgraafskap gebore is.
Hierdie aansprake word egter bevraagteken omdat Bertel in 1743 reeds as matroos aan boord van die skip Doquen gewerk het. Aangesien hy op daardie stadium onmoontlik jonger as 10 jaar oud kon wees, beteken dit dat Bertel voor 1727 gebore moes gewees het. 'n Veilige aanname is dat Bertel tussen 1720 en 1727 gebore is.
Daar is tans geen bevestigbare feite wat Bertel se herkoms bo alle twyfel vaspen nie.
Kandidate wat moontlik Bertel Pedersen Randers kon gewees het is:
Terri Conn
Terri Conn (gebore 28 Januarie 1975) is 'n Amerikaanse aktrise. Sy is bekend vir haar rolle in die rolprent Play the Flute (2019) en in die televisiereekse As the World Turns (1956) en 30 Rock (2006).
Bertel Pedersen Randers
Agtergrond
Bartel is gebore in Denemarke net nadat die Deens-Sweedse oorlog tot 'n einde gekom het, in 1720. 'n Lang tydperk van vrede was ingelei, wat eers verbreek sou word in 1807 toe 'n oorlog teen Engeland uitgebreek het. Die eerste paar jaar na 1720 is gekenmerk as 'n periode waartydens oorlogskuld betaal moes word asook 'n ernstige landboukrisis. Frederik IV het, met die Eed van Getrouheid in 1721, dele van Gottorp onder Deense heerskappy gebring na 'n lang, intensiewe diplomatieke en politieke poging.
Tydens Bartel se vroeë jare was Denemarke in 'n proses van ekonomiese modernisering wat 'n basis sou vorm vir ernstige hervorming van die landboubedryf. In die vroeë 1720's het die plaaslike inwoners nie veel verder beweeg as hul tuisdorpe nie.
Teen 1740 het die opkomende middelklas se jong mans hulself begin vereenselwig met 'n nasionale identiteit gebaseer op 'n gemeenskaplike taal en geskiedenis. Hierdie nasionale besef het ontwikkel as gevolg van 'n teenreaksie op die invloed van buitelanders en veral omdat die Deense adel openlik Denemarke as kultureel onderontwikkeld bestempel het.
Bertel het sy eerste skip betree in die hawe van Kopenhagen in 1743. Hy moes sekerlik bewus gewees het van die stad se tragiese geskiedenis. In 1711 is die hoofstad deur builepes getref wat een derde van die populasie uitgewis het. In 1728 het verskeie brande 'n groot deel van Kopenhagen uitgewis toe 'n brand uitgebreek het in 'n kersmaker se winkel in Norregard. Ongeveer 1700 huise, die stadsaal en die Universiteit is afgebrand. Die stad is herbou en die bouwerk is in 1737 voltooi, slegs ses jaar voordat Bertel op die Donquen geklim het as matroos. Tydens die herbou van die stad is die uitleg van die stad aansienlik verander. Die ou Kopenhagenkasteel is gesloop en in sy plek is die Christiansborgpaleis gebou en wat in 1740 deur Christian IV in gebruik geneem is.
Voordat Bertel op sy tweede skeepsreis vertrek het was hy heel waarskynlik in Kopenhagen toe die Koninklike Deense Teater geopen is in 1748 met 8 akteurs en 4 aktrises wat 'n Franse komedie opgevoer het. Die teater was geleë by die Kongens Nytorv in die hart van Kopenhagen.
Alternatiewe name
Uit al die name is dit duidelik dat Bertel 'n sterk verbintenis gehad het met die Randersgraafskap en dat Bertel Pedersen van Randers sy oorspronklike benaming was.
Blarney
Blarney (Iers-Gaelies: An Bhlarna) is 'n klein stad in die graafskap Cork, sowat 11 kilometer noordwes van die stad Cork in Ierland. Die bekendste toeriste-aantreklikheid van Blarney is sy kasteel, waarin die legendariese "Blarney Stone" te vinde is.
Noongar
duimnael|regs|300px|Die Noongar groepe se ligging in Wes-Australië Die Noongar (soms ook gespel: Nyungar/Nyoongar/Nyoongah/Nyungah/Nyugah), is 'n Australiese inboorlingvolk wat in die suidweste van Wes-Australië voorkom vanaf Geraldton aan die weskus tot by Esperance aan die suidkus en oos tot by Ravensthorpe en Southern Cross. 'Noongar' is ook die naam vir hul gemeenskaplike taal. Daar word vermoed dat die naam in die verskeie oorspronklike dialekte "mense" beteken. In die suide word die spelling 'Noongar' verkies wat ook 'n aanduiding is van die aksent daar.
Blarney
Kasteel van Blarney
Mense kom van reg oor die wêreld om Blarney se vervalle kasteel te besigtig. Die kasteel is voor die elfde eeu gebou, maar is in 1446 verwoes. Dit is egter deur Dermot McCarthy, die koning van Munster, heropgebou. Bo in die kasteel is 'n klip in die muur gemessel wat die "Stone of Eloquence" genoem word, maar beter bekend is onder die naam "Blarney Stone". Volgens legende sal enige persoon wat die klip soen welsprekend word.
Noongar
Subgroepe
Voor Europese nedersetting het die Noongar volk bestaan uit sowat dertien dialekgroepe wat 'n gemeenskaplike taal en kultuur gedeel het. Daar is opgemerk dat die Noongar uitgeken kon word aan twee algemene faktore:
Blarney
Kasteel van Blarney
Om die klip te soen moet mens plat op die rug lê en ver agteroor terughang. Met 'n bietjie hulp kan dit redelik maklik gedoen word. In vroeër tye was dit egter nie so maklik nie, en is mense aan hulle voete vasgehou om die klip te soen.
Bertel Pedersen Randers
Bertel se handtekening
Bertel se handtekening soos weergegee in die opgaaf van die tweede reis van Kroonprinses van Denemarke. Ons aanvaar dat die handtekening Bertel se eie handskrif is. Die handtekening vir die rit van Kopenhagen na Tranquebar en handtekening van die terugtog van Tranquebar na Kopenhagen dieselfde was terwyl verskillende persone verantwoordelik was vir die opstel van die opgaaf met die twee geleenthede.
Noongar
Subgroepe
Sedert kolonisering het die Noongar hul identiteit en bewustheid van streeksgroeperinge behou. Die Noongar mense en hul kultuur is baie beïnvloed deur Europese kolonisering en ontwikkeling van Wes-Australië.
Blarney
Kasteel van Blarney
Die kasteel en die tradisie om die klip te soen is veral gewild onder Amerikaners. Die Ierse bevolking trek grootliks hul neuse daarvoor op. Nie so raar as mens besef dat die Blarney Stone in werklikheid 'n toilet was nie.
Bertel Pedersen Randers
Bertel se ervarings op die see
Bertel het op vier skeepsreise gedien:
Bertel het dus ongeveer nege-en-'n-halfjaar ervaring gehad as seevaarder toe hy in Suid-Afrika aan wal gestap het.
Bertel as Bootsman
Bertel, was reeds aangeteken as bootsman onder die offisiere, tydens die tweede reis van Kroonprinses van Denemarke. Die skeepsjoernaal het die volgende verwysings in wat na Bertel verwys:
25 Oktober 1748: Verwysing in die instruksies dat bootsman Bertel Randers in die kaptein se kajuit eet aan die tweede tafel as persoon nommer agt.
26 Oktober 1748: Baadsman Bertel Randers word gelys as persoon nommer vyftien onder die offisiere. Sy maandelikse salaris is 8 riksdaalders, dieselfde as 'n skeepsassistent, 3de stuurman, 2de timmerman en seilmaker en dubbel dié van 'n normale matroos.
5 November 1748: Bertel verlaat Kopenhagen met die skip Kroonprinses van Denemarke.
18 November 1748: Bootsman Bertel Randers koop velt, twee hemde en wit en blou kledingstukke.
9 Desember 1748: Die skeepsraad word byeengeroep omdat die Soldaat Peder Nielsen Lind gearresteer is vir diefstal. Baadsman Bertel Randers stel voor dat hy oor 'n periode van drie dae 100 sweepslae per dag ontvang as straf. Daar is ooreengekom om die straf so te aanvaar.
16 Desember 1748: Bootsman Bertel Randers koop tabak.
12 Januarie 1749: Bertel Randers, tesame met ander offisiere, teken 'n rekening vir die aankope van voedsel ens. by die Cap Verdic island Porto Praj.
4 Februarie 1749: Die skeepsraad word byeengeroep omdat die "boutellier" nie sy werk behoorlik gedoen het om die noodsaaklike dokumente in te vul ten opsigte van watter kos nie gebruik is nie. Die skeepsraad gee hom geleentheid om sy sake in orde te kry. Ook geteken deur B.P. Randers.
26 Februarie 1749: Baadsman Randers koop naaldwerkgare en tabak.
18 Maart 1749: Die skeepsraad word byeengeroep om te besluit of Korporaal Christan Schultz gearresteer moet word tot by Traquebar. Geteken deur B.P. Randers
8 April 1749: Baadsman Bertel Randers skenk op Paasfees 1 riksdaalder, 2Mk aan die leraar aan boord en 4Mk aan die armes.
5 Mei 1749: Die eiendom van die afgestorwe timmerman, Albrecht Madsen, word opgeveil. Baadsman Bertel Randers koop twee gordyne vir 3Mk en 'n "salvet" vir 2Mk.
18 Mei 1749: Bertel arriveer in Tranquebar met die Kroonprinses van Denemarke.
27 Junie 1749: 'n Hof word saamgestel by Tranquebar se Huis van Justisie. Die lede was: Kaptein Emanuel Sporing, Casper Fenger, Ole Søemod en Bertel Randers.
Clemens Kapuuo
Clemens Kapuuo (16 Maart 1923 – 27 Maart 1978) was 'n Namibiese onderwyser, winkeleienaar, president van die Demokratiese Turnhalle-alliansie, wat nou die Popular Democratic Movement (PDM) genoem word, en leier van die Hereros in Namibië. Kapuuo was een van die hoof teenstanders van die Suid-Afrikaanse heerskappy van sy land, tot sy moord na die Turnhalle Grondwetlike Konferensie.
Bertel Pedersen Randers
Bertel as Bootsman
5 November 1794: Bertel verlaat Tranquebar met Kroonprinses van Denemarke
7 November 1749: Die skeepsraad word byeengeroep weens klagtes oor die kok Hans Hendrich Gotherg. Die skeepsraad bestaan uit Kaptein Sporing, Casper Fenger, Ole Søemod en Bertel Randers. Bootsman Bertel Randers is aangewys om die kok te gaan haal sodat die aanklagte aan hom voorgelees kan word. Bootsman Bertel Randers getuig dat hy gereeld die kok se gevloek en swak taalgebruik waargeneem het asook die onhigiëniese hantering van kos, potte en panne. Hy stel voor dat die kok 'n maand se salaris moet verloor en beboet word met 50 sweepslae. Die straf was te veel vir die kok en hy het oorboord gespring.
Clemens Kapuuo
Biografie
Clemens Kapuuo was gebore in 1923 by Ozondjona za Ndjamo (Teufelsbach), in die Okahandja-distrik noord van Windhoek en het skoolgegaan in Okahandja in 1931.
Bertel Pedersen Randers
Bertel as Bootsman
14 November 1749: Die skeepsraad word byeengeroep om getuienis van die voorval van die kok aan te hoor toe die kok verdrink het. Bootsman Bertel Randers stem saam met die ander dat hulle nie kan vasstel waarom die kok oorboord gespring het nie.
17 November 1749: Bootsman Bertel Randers koop tabak.
Clemens Kapuuo
Sterfte
Kapuuo was doodgeskiet in Katutura op 27 Maart 1978.
Kapuuo is begrawe langs Hosea Kutako in Okahandja.
Bertel Pedersen Randers
Bertel as Bootsman
28 Maart 1750: Bootsman Bertel Randers gee die skeepsassistent 'n geskrif namens die hele bemanning van die skip. Die geskrif is onderteken deur die bootsman self, Niels Madse, M. Hans Christian Tersløf, Johan Christian Møller en die matrose Ole Iversen, Rasmus Anthony, Ole Pedersen, Peder Sørensen, Lars Tidemand, Peder Børrensen Ørbeck, Peder Nielsen Bierreby en Stille Jørgensen. Die geskrif het gehandel oor Jens Knie wat op 2 November 1749, toe dit baie winderig was by die kus van Tranquebar beloof het dat, op die veilige terugkeer in Kopenhagen, die bemanning 'n bykomende betaling van 400 rijksdaalders sal ontvang. Die skeepsassistent het aan hulle vertel dat die saak verwys sal word na die bestuur in Kopenhagen.
9 Maart 1750: Die Kaptein roep die skeepsberaad bymekaar (Die kaptein, Casper Finger, Jens Knie, Ole Søemond en Bertel Randers) Hulle moes die saak aanhoor tussen matrose Peder Andersen Scendske en Tømmermand Mogens Pedersen Schouw. Die een het die ander daarvan beskuldig dat hy sy geld gesteel het in Kopenhagen nog voordat die skip vertrek het. Bootsman Bertel Randers beklemtoon dat matroos Peder Andersen Svenske moes gekla het net na die vertrek uit Kopenhagen deur Tømmermand van diefstal beskuldig was. Tømmermand moes in die openbaar verklaar dat Peder Andersen nie skuldig was nie.
Patricia Benoit
Patricia Benoit (21 Februarie 1927 – 6 Augustus 2018) was 'n Amerikaanse aktrise. Sy was bekend vir haar rolle in die televisiereekse Mister Peepers (1952), The United States Steel Hour (1953), Producers' Showcase (1954), en Appointment with Adventure (1955).
16 Oktober
16 Oktober is die 289ste dag van die jaar in die Gregoriaanse kalender (290ste in skrikkeljare). Daar volg nog 76 dae in die res van die jaar.
Bertel Pedersen Randers
Bertel as Bootsman
11 Maart 1750: Die skeepsberaad kom byeen (Die kaptein, Casper Fenger, Jensknie, Ole Søemond en Bertel Randers) om uitslag te gee in die saak tussen Peder Andersen Svendske en Tømmermand Mons Pedersen Schouw.
1 April 1750: Bootsman Bertel Randers koop 'n ou sak vir 6Sk by die veiling van die goedere van Grey Larsen Bager, na sy dood.
11 Mei 1750: 6:00 voormiddag het die Kaptein besluit dat Johan Christian skuldig is en het hy besluit: Johan Christian sal die gesteelde goedere op die dek en in die openbaar volledig aan die oorspronklike eienaars terugbesorg. Oor 3 dae sal hy 50 sweepslae per dag ontvang. Van die 6de Mei af sal hy as gewone seeman sonder enige betaling geklassifiseer word. Hy sal vasgeketting bly totdat hulle in Kopenhagen arriveer. Die straf is geteken deur E. Sporing, M. Knie, Ole Søemond, B.P. Randers en M.J. Hillerød.
15 Mei 1750: Die kaptein roep die skeepsraad bymekaar om hulle opinie te hoor of hulle in die donker verby 'n gevaarlike deel gaan vaar, in die rigting van Kopenhagen, en of hulle gaan wag tot die volgende oggend. Bootsman Bertel stel voor dat hulle die seile span en so ver as moontlik vaar totdat hulle 'n gids aanboord kan neem. Daardie dag arriveer Bertel terug in Kopenhagen.
In die "Storms om die Kaap. Gevaarlike Deense reise" word 'n klein bietjie van Bartel se persoonlikheid weergegee tydens die derde reis van Kroonprinses van Denemarke. Op 23 Mei 1752 toe die skip in 'n benarde posisie was, het Konstabel Tonnes Tollesen, Bartel en die jongste offisier, Michael Hansen Lindegaard (tydens 'n skeepsberaad) aanbeveel dat hulle 'n bootjie na die land sal stuur sodat hulle kan uitvind waar hulle min of meer is. Sodoende kon hulle bepaal hoe ver hulle nog van Mosselbaai is.
Aankoms in Suid-Afrika
Bartel het in stormagtige omstandighede in die Kaap aangeland.
Hy was bootsman in diens van die Deense Oos-Indiese Kompanjie, toe sy skip, bekend as Kroonprinses van Denemarke, 'n Oos-Indiëvaarder, op 9 Junie 1752 deur 'n storm in Mosselbaai verwoes is. Van sy kaptein, Svend Finger, kry 'Randers', soos hy aan boord bekend gestaan het, op 25 Augustus 1753, deur middel van 'n sertifitikaat, toestemming om sy heil aan land te soek, waar hy dit ookal kan vind.
Bartel het in 1756 toestemming van die goewerneur van die Kaap de Goede Hoop Ryk Tulbagh ontvang, met sy ambag as timmerman, om by die Kaap (waar hy burgerregte ontvang het) aan te bly.
Bronne verskil oor wie van die 'Kroonprinses' saam met Bartel in die Kaap agtergebly het. Die boek van G. Nørregaard vertel dat slegs Olle Mortenson in die Kaap agtergebly het. Volgens die Kaapse argiewe was daar egter vyf persone wat op die 'Kroonprinses' was wat toestemming gekry het om in die Kaap agter te bly. duimnael|Die sertifitikaat in Nederlands, waarvolgens Bertel deur Svend Finger toestemming gegee is om sy eie heil in Suid-Afrika te gaan soek
Huwelik en kinders
Op 29 Maart 1761 trou hy met Anna Christina Minnie, dogter van Dirk Minnie en Christina Scheepers, te Swellendam. Dirk Minnie was die stamvader van die Minnie-familie.
Barthold het sewe kinders gehad:
Bertel het as veeboer 'n bestaan gemaak op die leningsplaas Drie Vanteyn tussen die Kouga en Langkloof in die omgewing van George in die Oos-Kaap.
Sterftes
Anna Christina sterf in 1776 en laat Bertel met sewe minderjarige kinders agter. Hulle besittings met haar afsterwe word soos volg weergegee: